 Xaaladda Duleedka Bari ee magaalada Laascaanood ayaa xalay ahayd mid degan kadib markii shalay aroortii uu dagaal xoogan ku dhax maray ciidamo kala taabacsan maamulka Soomaaliland iyo maamul goboleedka Khaatumo Sida ay Radio Muqdisho u xaqiijiyeen dadka deegaanka Laascaanood Dagaalka ayaa billowdey kadib markii ciidamo ka tirsan Khaatumo ay soo weerareen fariisin ay ciidamada Soomaaliland ku lahaayeen duleedka Bari ee magaalada Laascaanood gaar ahaan halka loo yaqaan Buurta Sayid Cabdalla Xasan oo ilaa 5 KM u jirta magaalada Laascaanood ee xarunta gobolka Sool. 